b"\n_START_ARTICLE_\nR2-D2\n_START_PARAGRAPH_\nR2-D2 eller Artoo Detoo er fiktiv karakter i Star Wars universet. Den lille 96\xc2\xa0cm h\xc3\xb8je astromech droide, med farverne hvid og bl\xc3\xa5, er fyldt med alle former for v\xc3\xa6rkt\xc3\xb8j, der g\xc3\xb8r ham til en stor Starship mekaniker og computerinterface specialist. Den kommunikerer via elektroniske lyde, som i nogle tilf\xc3\xa6lde overs\xc3\xa6ttes af C-3PO. Droiden har medvirket i de 6 originalfilm og de udvidede film._NEWLINE_R2-D2 kommer fra den fredelige verden Naboo og R2-D2 er blandt de mest karakteristiske figurer fra filmene, og har mange steder v\xc3\xa6ret et symbol p\xc3\xa5 Star Wars-f\xc3\xa6nomenet. R2-D2 har hovedrollen i den danskproducerede kortfilm Lego Star Wars: The Quest for R2-D2 (2009). R2-D2 har v\xc3\xa6ret med i ni ud af ti film. Han har f\xc3\xb8dselsdag d. 25 januar.\n_START_SECTION_\nIndspilning af film\n_START_PARAGRAPH_\nAt bringe R2-D2 til live p\xc3\xa5 sk\xc3\xa6rmen, var vanskeligt. Det blev dog realiseret gennem en kombination af en fjernbetjening og en st\xc3\xa5ende enhed, der manipuleredes af skuespilleren Kenny Baker. Disse mekaniske enheder fungerede til stadighed korrekt ved indspilningen af den klassiske trilogi, dog med sm\xc3\xa5 forbedringer. Kenny Baker h\xc3\xa5ndterer den komplicerede Artoo, i en specielt fremstillet R2-dragt, der kan manipulere de forskellige lys og v\xc3\xa6rkt\xc3\xb8j.Det giver R2-D2 en vis personlighed. N\xc3\xa5r Artoo ses p\xc3\xa5 hjul, og flytter sig omkring, er det normalt styret fra en fjernbetjening.I de nyere film er Artoo ogs\xc3\xa5 lavet vha. CGI.\n_START_SECTION_\nR2-D2 i de 6 film\n_START_PARAGRAPH_\nR2-D2 og et team af andre astromechs tjener monarken, om bord p\xc3\xa5 hendes kongelige h\xc3\xb8jheds rumskib, Starship. Da Trade Federationen invaderede Naboo, fors\xc3\xb8gte Padm\xc3\xa9 Amidala at flygte. Det kongelige rumskib havde dog en skade p\xc3\xa5 sit skjold,og det var R2-D2, som reparerede skjoldet, som derved gjorde det muligt at slippe ud i hyperspace. R2-D2 brugte sine magnetiserede ruller, til at klynge sig til overfladen af skibet. For hans mod, blev Artoo personligt takket og anerkendt af Queen Amidala._NEWLINE_Det kongelige Starship lander da nede p\xc3\xa5 den golde Tatooine, for at at fuldf\xc3\xb8re yderligere reparationer. R2-D2 ledsager Jedi Master Qui-Gon Jinn og den kongelige Padm\xc3\xa9 Naberrie til havnebyen Mos Espa for at indsamle reservedele. R2 s\xc3\xb8rger for at de tekniske detaljer er iorden. Her m\xc3\xb8der R2-D2 den hjemmelavede protokoldroide C-3PO, og her startede et venskab, der holdt i \xc3\xa5rtier. Artoo vendte senere tilbage til Naboo med dronningen. Han fungerede som astromech til Anakin Skywalker. R2 ville blive genforenet med Anakin et \xc3\xa5rti senere. Den lille droid fortsatte med at tjene Amidala loyalt, selvom hun ikke l\xc3\xa6ngere var dronning, men senator af Naboo. Artoo fungerede som en lille bodyguard og brugte sine scannere til at ops\xc3\xb8ge enhver fare, der kunne overg\xc3\xa5 Padm\xc3\xa9. R2 opholdt sig ogs\xc3\xa5 ved hendes side, da hun rejste til Tatooine, hvor han blev genforenet med C-3PO. Artoo kom Amidala til unds\xc3\xa6tning. Det skete ved hj\xc3\xa6lp af hans antityngdekraftsboostere og hans computerinterface. Han hjalp ogs\xc3\xa5 med at samle C-3PO, efter han havde v\xc3\xa6ret i karambolage med en skrotfabrik._NEWLINE_\xc3\x85r senere, var Artoo og C-3PO(See-Threepio) i tjeneste hos Royal House of Alderaan. En aflyttet transmission, der gav oplysninger af afg\xc3\xb8rende betydning for opr\xc3\xb8ret. Transmissionen var det komplette tekniske design af Imperiets nyeste masse\xc3\xb8del\xc3\xa6ggelsesv\xc3\xa5ben; kampstationen D\xc3\xb8dsstjernen. Udaf disse informationer var de i stand til at lokalisere en fejl i stationens design, der kunne udnyttes. En lille termisk udst\xc3\xb8dningsport giver adgang til D\xc3\xb8dsstjernens f\xc3\xb8lsomme reaktorkernen med et pletskud og det kan blive d\xc3\xb8dsst\xc3\xb8det. Leia Organa gemmer alle informationerne i Artoos hukommelsessystemer. Hun har ogs\xc3\xa5 givet Artoo den opgave at forts\xc3\xa6tte sin anden mission, nemlig at kontakte den forsvundne Jedi og general, Obi-Wan Kenobi.Artoo fandt en flugtkapsel, og fl\xc3\xb8j v\xc3\xa6k fra skibet, sammen med See-Threepio. Kapslen styrtede ned p\xc3\xa5 Tatooine. De blev taget til fange af Jawafolket, der var et handelsfok. De solgte Artoo og See-Threepio til landmand Owen Lars og hans nev\xc3\xb8 Luke Skywalker. Fast besluttet p\xc3\xa5 at fuldf\xc3\xb8re sin mission, l\xc3\xb8ber Artoo v\xc3\xa6k midt om natten. N\xc3\xa6ste morgen forlader See-Threepio og Luke hjemmet, for at s\xc3\xb8ge efter ham. Threepio og Luke fandt Artoo, s\xc3\xa5vel som Obi-Wan Kenobi. Dette startede en utrolig k\xc3\xa6de af begivenheder, der kulminerede i slaget ved Yavin. Artoo og Threepio var en afg\xc3\xb8rende del af hj\xc3\xa6lpen til Luke, og var med til en redningsaktion for at befri prinsesse Leia fra den gigantiske D\xc3\xb8dsstjerne. Begge robotter overv\xc3\xa5gede fjendens komplekse edb-system, for at give redningsfolkene bistand og status opdateringer._NEWLINE_Luke Skywalker begiver sig af sted og flyver i en X-wing fighter, med R2-D2 som hans onboard astromech, ligesom han var for Luke's far en generation tidligere. Artoo lider lidt skade i angrebet, men med Lukes kraft, rammer missilet i plet og \xc3\xb8del\xc3\xa6gger D\xc3\xb8dstjernen. Artoo blev renoveret i tide til fejringen af den store Rebel sejr. Threepio og Artoo fortsatte med at v\xc3\xa6re en betydende del af Rebel heltene._NEWLINE_Under en evakuering fra Hoth, blev Threepio og Artoo adskilt. Artoo fl\xc3\xb8j med Luke til den mystiske planet Dagobah, hvor Luke vil modtage undervisning fra den g\xc3\xa5defulde Jedimaster, Yoda. Kort tid derefter, blev Artoo ledsaget af Rebel Strike Force, der blev sendt ud for at \xc3\xb8del\xc3\xa6gge Imperiets skjoldgenerator p\xc3\xa5 Endor. Artoo fors\xc3\xb8gte at omg\xc3\xa5 sikkerhedl\xc3\xa5sen i generatoren, men blev skudt af en Stormtrooper, f\xc3\xb8r han kunne fuldf\xc3\xb8re opgaven. Artoo-Detoo blev dog repareret i tide og n\xc3\xa5ede at opleve \xc3\xb8del\xc3\xa6ggelsen af den anden D\xc3\xb8dsstjerne.\n_START_SECTION_\nR2-D2 i de udvidede film\n_START_PARAGRAPH_\nSelvom Artoo og Threepio veje skiltes efter Boonta Eve Classic og de skiftede ejere snesevis af gange blev de igen og igen, forvitret ind i stridigheder og eventyr. Ved starten af Clone Wars, holdt Artoo og Threepio sig t\xc3\xa6t til senator Amidala. De to droids var om bord p\xc3\xa5 hendes rumskib, da hun fl\xc3\xb8j til den kolde verden Ilum, for at stoppe et angreb p\xc3\xa5 de hellige Jedihuler der. Artoo og Threepio fandt senere endelig nogle ansvarlige mestre i form af speederraceren Jord Dusat og Thall Joben. Joben's prisvindende speeder, den Hvide Heks, var udstyret med et astromech stik, og det betjente Artoo, da han vandt den ber\xc3\xb8mte Boonta Speeder l\xc3\xb8b. Artoo og Threepio nye ejer, Mungo Baobab, var en erhvervsdrivende fra Mandasystemet. Her var Artoo med til at redde verdenen Biitu, fra den grusomme droid, kendt som The Great Heep, og Artoo forelskede sig i en lille lyser\xc3\xb8d astromech droid opkaldt KT-10._NEWLINE_Til sidst kom Artoo og Threepio i arbejde for House of Alderaan, hvor Artoo blev en del af den arbejdskraft p\xc3\xa5 et af de kongelige fart\xc3\xb8jer. Mens han var stationeret om bord p\xc3\xa5 Tantive IV, og det var her Artoo kom i besiddelse af de stj\xc3\xa5lne D\xc3\xb8dsstjerneneplaner, der gjorde ham den vigtigste droid i hele Alliancen.I \xc3\xa5rene der fulgte fortsatte Artoo og Threepio med at have mange eventyr.De blev dog senere skilt fra hinanden. Threepio opholdt sig p\xc3\xa5 Coruscant, for at hj\xc3\xa6lpe Leia Organa Solo, i hendes diplomatiske opgaver og med at passe hendes b\xc3\xb8rn. Artoo opholdt sig p\xc3\xa5 Luke Skywalker's side, han hjalp Luke med at k\xc3\xb8re sit Jedi Akademi p\xc3\xa5 Yavin 4. Luke mener Artoo er s\xc3\xa5dan en n\xc3\xa6r ven og f\xc3\xb8lgesvend, at Artoo fungerede som forlover ved hans bryllup med Mara Jade. Artoo fortsatte med at tjene Luke under sine rejser til den nye Jediorden. Omkring fem \xc3\xa5r efter Yuuzhan Vong blev besejret, begyndte han at vise nogle alvorlige fejl. Han glemte, hvor han var, og var tilb\xc3\xb8jelig til fejlberegninger i hans hyperspaceruter, og det bekymrede Luke. En diagnose viste, at flere af Artoo's dybe hukommelseenheder blokkerede nogle oplysninger. Luke fors\xc3\xb8gte at omg\xc3\xa5 dem, kun for at snuble p\xc3\xa5 en holografisk optagelse af sin mor, Padm\xc3\xa9 Amidala. Luke ville vide mere om sin familie, men det kunne kun ske hvis Artoos private hukommelsesltedes. Luke n\xc3\xa6gtede at udslette Artoos hukommelse, og besluttede i stedet, at s\xc3\xb8ge i de gamle kejserlige arkiver. Til sidst m\xc3\xa5tte han stoppe forf\xc3\xb8lgelsen af familieoplysninger, og valgte at holde Artoo intakt. Artoo og Threepio fortsatte arbejde sammen, og deltog i Swarm War, selvom Artoo tit fik startforbud i rumkampe. Luke gav til sidst gav Artoo en hukommelse opgradering, der tillod Artoo at fungere som hans astromech Copilot, p\xc3\xa5 en StealthX fighter.I \xc3\xa5rtierne efter krigene, var Artoo g\xc3\xa5et i arv fra generation til generation i Skywalker familien, indtil han blev fundet af Jedimaster K'Kruhk i k\xc3\xb8lvandet p\xc3\xa5 massakren i Ossus."